
З А П О В Е Д
					      № 954/31.08.2026

На основание чл. 247, във връзка с чл. 242 ал.1, т. 1 и т. 5 и чл. 242 ал. 2, т. 2 и т. 3  от Закона за горите (ЗГ) и Протокол № 21 от 26.08.2026 г. на комисията, назначена със Заповед № 659 от 23.06.2026 г. на изпълнителния директор на Изпълнителна агенция по горите (ИАГ),

Н А Р Е Ж Д А М:
	1. Отписвам от публичния регистър по чл. 241 от ЗГ „ТРАГ“ ЕООД с ЕИК 120550935 и седалище: гр. София, ж.к. ,,Гео Милев“, бл. 177, вх. Б, ет. 4, ап. 30 - по данни на регистъра по чл. 241 от Закона за горите, по данни от търговския регистър на Агенцията по вписвания, седалището е: гр. София, ж.к. ,,Гео Милев“, бл. 177, вх. Б, ет. 4, ап. 30.
	2. Обявявам за невалидно Удостоверение № 4580/09.01.2013 г., ведно с всички права, произтичащи от него.
Мотиви: Съгласно разпоредбата на чл. 247 от Закона за горите (ЗГ) търговците, вписани в регистъра по чл. 241, ал. 1 от същия закон, са длъжни да уведомяват Изпълнителна агенция по горите за всички промени във вписаните обстоятелства по чл. 242 от ЗГ в 14-дневен срок от настъпването им, като при неизпълнение на задължението търговецът се отписва от регистъра.
Съгласно чл. 242, ал. 1, т. 1 от ЗГ, в публичния регистър по чл. 241, ал. 1 от ЗГ може да бъде вписан търговец, който има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва. При извършена проверка в публичния регистър по чл. 241, ал. 1 от ЗГ се установи, че търговецът „ТРАГ“ ЕООД е вписан в регистъра и притежава валидно Удостоверение № 4580/09.01.2013 г. за извършване на дейности в горски територии, с вписани в него регистриран лесовъд СДА притежаващ Удостоверение за регистрация № 8710/09.01.2013 г. При направена на 27.07.2026 г. от Изпълнителна агенция по горите /ИАГ/ проверка по „Справка за актуално състояние на действащите трудови договори“ от Информационната система за обмен на справочна и удостоверителна информация (RegiX) се установи, че търговецът няма действащ трудов договор с лице, вписано в публичния регистър на ИАГ за упражняване на лесовъдска практика. Договорът със СДА е прекратен на 15.03.2017 г., за което обстоятелство ИАГ не е уведомена в нарушение на разпоредбата на чл. 247 от ЗГ. От събраните данни е видно, че за периода от 15.03.2017 г. до момента на проверката - 27.07.2026 г., търговецът не е имал сключен трудов договор с лице, вписано в публичния регистър на ИАГ за упражняване на лесовъдска практика. В резултат на настъпилата промяна на обстоятелствата по регистрацията на „ТРАГ“ ЕООД, търговецът не отговаря на изискванията на чл. 242, ал. 1, т. 1 от Закона за горите, а именно - да има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва и за която е регистриран в регистъра по чл. 241 от ЗГ.
При проверка за наличие/липса на задължения към дата 28.07.2026 г. се установи, че търговското дружество има задължения към НАП, поради което търговецът не отговаря на изискванията на чл. 242, ал. 1 т. 5 от ЗГ, а именно – да няма парични задължения към държавата, установени с влязъл в сила акт на компетентен орган, или задължения към осигурителни фондове.
Съгласно чл. 242, ал. 2 т. 2 от ЗГ, в регистъра по чл. 241 от ЗГ не може да бъде вписан търговец, чийто управител или в чийто управителен орган участва лице, отписано от регистъра на основание чл. 239, ал. 1, т. 4 - 8 от ЗГ през последните 24 месеца, предхождащи датата на подаване на заявлението за регистрация, а съгласно чл. 242, ал.2, т. 3 от ЗГ в регистър не може да се впише търговец, чийто управител или член на управителен орган е бил управител или член на управителен орган на търговец, отписан от регистъра на основание чл. 245, ал. 1, т. 5 от ЗГ през последните 24 месеца, предхождащи датата на подаване на заявлението за регистрация. При направена от Изпълнителна агенция по горите проверка в търговския регистър на Агенцията по вписванията се установи, че е вписана промяна на адрес (седалище), управител и собственик на капитала на дружеството, за които обстоятелства ИАГ също не е уведомена в нарушение на разпоредбата на чл. 247 от ЗГ. Настъпилите промени в обстоятелствата по регистрацията на „ТРАГ“ ЕООД  а именно - промяна на управител и собственик на капитала на дружеството, са от съществено значение за установяване на съответствието на дружеството към датата на промяната с изискванията, посочени в чл. 242, ал. 2 т. 2 и т. 3 от ЗГ, необходими за вписване на търговците в регистъра по чл. 241 от ЗГ.
Към 26.08.2026 г. в ИАГ няма постъпило уведомление за настъпилите промени в обстоятелствата по регистрацията на търговеца и/или заявление за вписване на промяна на вписани обстоятелства по регистрацията на търговеца „ТРАГ“ ЕООД в публичния регистър по чл. 241 от Закона за горите. Не са представени декларация за обстоятелствата по чл. 242, ал.2, т. 2 и т. 3 от ЗГ и уведомление за погасени задължения.
Предвид горепосоченото, на основание чл. 247, във връзка с чл. 242, ал. 1 т. 1 и т. 5 и чл. 242, ал. 2 т. 2 и т. 3 от Закона за горите, търговецът „ТРАГ“ ЕООД с ЕИК 120550935, следва да бъде отписан от публичния регистър по чл. 241, ал. 1 от ЗГ.
3. Настоящата заповед да се сведе до знанието на „ТРАГ“ ЕООД, а след влизането й в законна сила да се изпрати на директорите на регионалните дирекции по горите и на държавните предприятия по чл. 163 от Закона за горите за сведение и изпълнение, и да се публикува на интернет страницата на ИАГ, при спазване на Закона за защита на личните данни /ЗЗЛД/.
4. Заповедта може да се обжалва в 14-дневен срок от съобщаването й чрез изпълнителния директор на Изпълнителна агенция по горите пред министъра на земеделието и храните или пред съответния административен съд по реда на Административнопроцесуалния кодекс.
Контрол по изпълнението на заповедта възлагам на инж. РР – зам.-изпълнителен директор на Изпълнителна агенция по горите.

